**ΔΕΛΤΙΟ ΤΥΠΟY**

**«ΠΡΟΣΩΠΙΚΑ» ΜΕ ΤΗΝ ΕΛΕΝΑ ΚΑΤΡΙΤΣΗ**

**ΕΚΠΟΜΠΗ 9η**

**«Ταξίδι στις όχθες του Δούναβη»**

**ΚΥΡΙΑΚΗ 18 ΜΑΡΤΙΟΥ 2018,  4 μ.μ. ΕΡΤ1**

Ένα ταξίδι στην αριστοκρατική Βιέννη, την πρωτεύουσα της κλασσικής μουσικής, των τεχνών και του βαλς, με οδηγούς Έλληνες που ζουν στην Αυστρία, οι όποιοι μιλούν στην Έλενα Κατρίτση για τις σημερινές κοινωνικές και πολιτικές εξελίξεις, για την καθημερινή τους ζωή καθώς και για την πλούσια πολιτιστική κληρονομιά της χώρας. Ένα «ταξίδι»…

…στη μουσική με τον πιανίστα Χρήστο Μαράντο, που μας ξεναγεί στο πολυτελές σπίτι που έζησε και μεγαλούργησε, ο Wolfgang Amadeus Mozart…

…στα ιστορικά καφέ με τις μοναδικές σοκολατένιες γεύσεις, με τον chef Δημήτρη Λιμνιώτη αλλά και στα ελληνικά παραδοσιακά προϊόντα που κατακτούν τους Bιεννέζους, τα τελευταία χρόνια, με την Ελίνα Γεωργοσοπούλου.

Για την πολιτική και κοινωνική κατάσταση έτσι, όπως διαμορφώνεται τα τελευταία χρόνια στην Αυστρία, μιλά ο καθηγητής Βυζαντινών και Νεολληνικών Σπουδών του Πανεπιστημίου της Βιέννης, Δημήτρης Κουσουρής.

Ήχοι και μελωδίες από τη Σχολή Βυζαντινής και Παραδοσιακής μουσικής, πλημμυρίζουν καθημερινά τον αέρα της πόλης, ενώ μέσα από τα ερτζιανά κύματα, η φωνή και τα νέα των Ελλήνων που ζουν εκεί, «ταξιδεύουν» σ’ όλο τον κόσμο.

**«ΠΡΟΣΩΠΙΚΑ» ΜΕ ΤΗΝ ΕΛΕΝΑ ΚΑΤΡΙΤΣΗ**

**«Ταξίδι στις όχθες του Δούναβη»**

**ΚΥΡΙΑΚΗ 18 ΜΑΡΤΙΟΥ 2018,  4 μ.μ. ΕΡΤ1**